امریکا پرزیدنتی دونالد ترامپ ایران-ین عراق-داکی امریکان حربی بازا‌لارینا ایستیقامت‌لی هوجوموندا عسگرلرین زیان چکمه‌دیگینی سؤیله‌ییب.
پرزیدنت دونالد ترامپ کئچیردیگی مطبوعات کنفرانسیندا ایران-ین عراق-داکی امریکا حربی بازا‌لارینا راکت ضربه‌لری ائندیرمه‌سیله باغلی بون‌لاری دئییب:
"ژنرال قاسیم سلیمانین داها اول اؤلدورولمه‌سی لازیم ایدی. بو آددیملا ایرانا دقیق مئساژ وئریلدی."
ایران-ین آوروپا بیرلیگی ایله قبول ائتدیگی آتوم موقاویله‌سیندن سونرا "بالانسینی ایتیردیگینی" ایره‌لی سورن ترامپ "ایران آرتیق آتوم هدف‌لرینی گئریده بوراخما‌لی‌دیر" دئیه‌رک آلمانیا، فرانسا، چین کیمی اؤلکه‌لرین تهران-‌دان دستکینی چکمه‌سینی ایسته‌ییب.
امریکا لیدری ناتو-یا دا چاغیریش ائده‌رک بوندان سونرا اورتا دوغو-دا داها چوخ ایشتیراک ائتمه‌سینی بیلدیریب.
ایرانین اؤتن گئجکی هوجوموندا گؤرولن تهلوکه‌سیزلیک تدبیرلری و سیستم‌لرین چوخ یاخشی ایشلمه‌سی سببیندن ضربه نین مینیموم اولدوغونو، عراق-لی یاخود دا امریکا-لی حربچی‌لرین زیان چکمه‌دیگینی بیلدیرن ترامپ مادی خسارتین دا آز اولدوغونو قئید ائدیب.
ترامپ ایرانا یئنی ایقتیصادی تحریم لر تطبیق ائده‌جک‌لرینی ده سؤزلرینه علاوه ائدیب.
قئید ائدک کی، ایران ژنرال قاسیم سلیمانی‌نین امریکا عملیاتی ایله جمعه گونو عراق-ین پایتاختی باغداد-دا اؤلدورولمه‌سی‌نین قصاصینی آلماق مقصدیله ژانویه نین 9-دا یئنه عراق-داکی عین الأسد و اربیل حربی بازا‌لارینا بالیستیک راکت‌لرله هوجوم ائتدی.
ایرانین دؤولت تلویزیونو هوجوم‌لاردا 80 امریکا عسگری‌نین اؤلدوگونو اعلان ائتدی.
